Regulament concurs „Pionierii aviației române”

SECŢIUNEA 1. ORGANIZATORUL CONCURSULUI
Concursul „Pionierii aviației române”este organizat de Compania Națională Aeroporturi București (CNAB).
Concursul se va desfăşura conform prezentului Regulament, ale cărui prevederi sunt obligatorii pentru toţi participanţii.
SECŢIUNEA 2. LOCUL ŞI DURATA DESFĂŞURĂRII CONCURSULUI
Concursul „Pionierii aviației române” se desfăşoară în perioada 7 – 8 decembrie 2021, până la orele 14:00, pe Facebook.
SECŢIUNEA 3. DREPTURI ŞI CONDIŢIILE DE PARTICIPARE
Concursul este accesibil pentru orice persoană cu un cont valid de Facebook, care a dat like paginii CNAB - Bucharest Airports, care are vârsta minimă împlinită de 18 ani, indiferent de sex, naţionalitate sau religie, rezident în România, care respectă condiţiile prezentului regulament şi care urmează indicaţiile prezente în acest regulament pentru a-şi valida participarea.
Nu pot participa organizatorii concursului (angajaţii Serviciului Relații Externe din cadrul CNAB). Participarea la acest concurs are valoare de acceptare integrală, liber consimţită şi în afara oricărei constrângeri a prevederilor prezentului regulament.
Dreptul de participare aparţine în exclusivitate participantului care îndeplineşte condiţiile cerute de Regulament. Dreptul de participare la concurs este anulat automat în situaţia în care o persoană furnizează date sau informaţii false, eronate sau necorespunzătoare în completarea datelor personale.
SECŢIUNEA 4. PROTECŢIA DATELOR PERSONALE
Tuturor participanţilor le sunt garantate drepturile în conformitate cu Regulamentul EU 2016/679 cu privire la prelucrarea datelor cu caracter personal şi a tuturor drepturilor care decurg din acest regulament.
Organizatorul va utiliza datele personale furnizate de către participanţi la înscrierea în concurs exclusiv în scopul anunţării şi identificării câştigătorilor.
SECŢIUNEA 5. MECANISMUL CONCURSULUI
Persoanele cu un cont valid de Facebook vor afla de concurs de pe pagina de Facebook a companiei.
Persoanele cu un cont valid de Facebook se pot înscrie în concurs în perioada 7 – 8 decembrie 2021, până la orele 14:00, astfel:
- comunică răspunsurile la cele șapte întrebări într-un comentariu la postarea de pe Facebook a concursului;
- primele trei persoane care răspund corect la toate cele șapte întrebări vor fi declarate câștigătoare;
- câştigătorii vor fi validați de către comisia formată în acest scop. 
Sunt acceptate exclusiv răspunsurile care respectă condițiile menționate anterior. Vor fi şterse mesajele ale căror conținut promovează violenţa sau au un limbaj neadecvat. Organizatorul îşi rezervă dreptul de a nu valida înscrierea în concurs a comentariilor ce nu respectă cerinţele concursului.
Un participant poate fi descalificat (prin opţiunea de ştergere a informaţiilor publicate de utilizator) în orice moment dacă organizatorul observă orice fel de comportament considerat nepotrivit cu concursul şi prezentul regulament. Organizatorul consideră înscrierea la concurs ca o acceptare implicită a acestui regulament şi consideră orice date cu privire la participant adevărate şi corecte.
În cazul descoperirii oricăror neconcordanţe referitoare la cele de mai sus, organizatorul nu va considera respectiva participare validă.
SECŢIUNEA 6. DESEMNAREA CÂŞTIGĂTORILOR
Câştigătorii vor fi validați de comisie în data de 8 decembrie a.c. și vor fi anunțați printr-un mesaj privat pe Facebook.
SECŢIUNEA 7. PREMIILE CONCURSULUI
Premiile surpriză pentru cei trei câștigători vor fi ridicate de la sediul CNAB (Aeroportul Internațional Henri Coandă București, Corp Logistic - Calea Bucureștilor, nr. 224E, Otopeni, Ilfov), în ziua de 10 decembrie 2021, până la orele 13:00. 

